„Eu dacă aș fi acum la Rapid, aș juca numai așa!”-Daniel Pancu, sfat pentru giuleșteni în privința sfârșitului de campionat!
Rapid a bifat până acum un play-off de coșmar. Giuleștenii au acumulat un singur punct din 8 partide jucate.
Daniel Pancu a analizat situația drastică de la clubul său de suflet. Fostul mare rapidist a sugerat un sfat în ceea ce privește abordarea finalului de sezon.
„Eu dacă aș fi acum la Rapid, aș juca numai așa!”
„Au investit și în tineri, dar nu-i folosesc. Iar la anul, va fi și mai greu pentru viitorul antrenor, fiindcă i se va cere imperativ să câștige titlul. Și iar nu vor juca cei tineri, iar vor fi pe bancă sau vor fi împrumutați.
Eu dacă aș fi acum la Rapid, pentru ultimele două etape, aș juca numai cu tinerii. Să văd pe cine pot conta în următorul campionat. Ce să mai pierzi?! Că echipa e în blocaj și cu titularii, de atâtea meciuri.”, a declarat Daniel Pancu, pentru cei de la gsp.ro.